Executivul a decis, miercuri, printr-o Ordonanţă de urgenţă, prelungirea cu două zile a termenului limită pentru depunerea declaraţiilor fiscale şi plata creanţelor scadente la 25 ianuarie, până la 27 ianuarie.

Termenul de depunere a declaraţiilor fiscale, respectiv de plată a creanţelor fiscale scadente la 25 ianuarie 2017, a fost prelungit cu două zile, până la 27 ianuarie 2017 inclusiv, pentru a da contribuabililor mai mult timp să se conformeze, informează Guvernul.

Decizia a fost luată de Executiv printr-o Ordonanţă de Urgenţă având în vedere faptul că luna ianuarie reprezintă vârful anual de depunere şi că data de 25 ianuarie 2017 a fost precedată de patru zile nelucrătoare.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.